พลเอก ประยุทธ์ จันทร์โอชา นายกรัฐมนตรี เปิดเผยว่า เมื่อวันที่  26  มิถุนายนได้เข้าเฝ้าถวายเครื่องสักการะสมเด็จพระสังฆราช เนื่องในโอกาสวันคล้ายวันประสูติ ครบรอบ  91  พรรษา ซึ่งสมเด็จพระสังฆราชประทานพรให้เจ้าหน้าที่ทุกคนปลอดภัยในการช่วยเหลือ  13  ชีวิต และประทานพรให้กับรัฐบาลในเรื่องการทำงาน การบริหารประเทศ โดยเฉพาะอย่างยิ่งสมเด็จพระเจ้าอยู่หัว ทรงห่วงใยและติดตามในทุกเรื่อง ในการทำงานของทุกคน ซึ่งในวันนี้ตนเอง และ ครม. ก็เข้าร่วมพิธีรับพระราชทานผ้าพันคอจิตอาสา ซึ่งขอให้ทุกคนร่วมทำความดีด้วยหัวใจ เพื่อช่วยนำพาประเทศไปสู่ความมั่นคง มั่งคั่ง ยั่งยืน สืบต่อไป และไม่ให้ปัญหาอุปสรรคทุกอย่างย้อนกลับมาสู่ประเทศไทยอีก